จ.สุพรรณบุรี เปิดงานอู่ทองอู่อารยธรรม ปี 2560
จังหวัดสุพรรณบุรี จัดงานอู่ทองอู่อารยธรรมสุวรรณภูมิ ครั้งที่ 8 ประจำปี 2560
  
ที่หมู่บ้านอู่ทอง อู่อารยธรรม อำเภออู่ทอง จังหวัดสุพรรณบุรี   นายนิมิต วันไชยธนวงศ์ ผู้ว่าราชการจังหวัดสุพรรณบุรี เป็นประธานเปิดงาน "อู่ทอง อู่อารยธรรมสุพรรณภูมิ ครั้งที่ 8        เบิกฟ้า ทวารวดีศรีอู่ทอง" ประจำปี 2560 โดยมี นางจุฬารัตน์  วันไชยะนวงศ์ นายกเหล่ากาชาด รองผู้ว่าราชการจังหวัด   ปลัดจังหวัด นายอำเภอ หัวหน้าส่วนราชการ  พ่อค้า  ประชาชน  กลุ่มสตรีอำเภออู่ทอง  เยาวชน และคณะองค์กรปกครองส่วนท้องถิ่นในจังหวัดสุพรรณบุรี เข้าร่วมงานกว่า     5,000 คน

นายชนพหล ส่งเสริม นายอำเภออู่ทอง ได้กล่าวว่า วัตถุประสงค์ ในการจัดงาน "อู่ทอง อู่อารยธรรม ครั้งที่ 8 ในปี พ.ศ.2560" ครั้งนี้ อำเภออู่ทอง โดยจังหวัดสุพรรณบุรี องค์การบริหารส่วนจังหวัดสุพรรณบุรี องค์กรปกครองส่วนท้องถิ่นในอำเภออู่ทอง องค์การบริหารการพัฒนาพื้นที่พิเศษเพื่อการท่องเที่ยวอย่างยืนยืน (อพท.) สำนักงานท่องเที่ยวสุพรรณบุรี และมูลนิธิสุวรรณภูมิ กำหนดจัดขึ้นในระหว่างวันที่ 29 ธันวาคม 2560  -  4 มกราคม 2561 รวม 7 วัน ณ หมู่บ้านอู่ทอง อู่อารยธรรมสุวรรณภูมิ และพุทธมณฑลประจำจังหวัดสุพรรณบุรี ภายใต้กิจกรรม “ เบิกฟ้าทวารวดีที่อู่ทอง” ให้เป็นที่รู้จักอย่างกว้างขวาง รวมทั้งเพื่อเป็นการส่งเสริมการท่องเที่ยวเชิงประวัติศาสตร์ทางวัฒนธรร  และวิถีชีวิตดั้งเดิมของอำเภออู่ทองที่ผ่านมา
  
กิจกรรมต่างๆ ที่จัดขึ้นภายในงาน อาทิ จัดนิทรรศการต่าง ๆ เช่น นิทรรศการกลุ่มทวารวดี กลุ่ม 5 ชาติพันธุ์   นิทรรศการการท่องเที่ยว 5  ขุนเขา 1 ศาลเจ้าพ่อพระยาจักร  นิทรรศการการท่องเที่ยวเมืองโบราณอู่ทอง นิทรรศการภาพถ่ายเมืองโบราณอู่ทอง จัดให้มีกิจกรรมและการแสดงต่างๆ อาทิ การแสดงแสง สีเสียง งานอู่ทอง อู่อารยธรรมสุวรรณภูมิ     เบิกฟ้า ทวาราวดีที่อู่ทอง การแสดงจากกลุ่มชาติพันธุ์ แฟชั่นโชว์ “พัสตราภรณ์ย้อนแผ่นดินอู่ทอง” รำวงย้อนยุค      การประกวด “ธิดาทวารวดี” และการแสดงของศิลปินชื่อดังมากมาย เช่น วงมหาหิงค์ หนุ่มวงกะลา วงพัทลุง ลำไยไหทองคำ เป็นต้น